टाइम8, गसाइगाव, मार्च 20 : खाथियाव बिधान सभा बिसायख’थि। बेखौ नोजोर होनानै बि.टि.आर. हालामआवबो गोख्रोङै फोसावदिंनाय हाबाफारिफोरखौ राजाखान्थि दोलोफोरा हर सान मावनायखौ नुनो मोनदों। दिनै कक्राझार जिलानि 29 नं सोनाब कक्राझार बिधान सभा बियाबनि सिंयाव थानाय तुलसिबिलआव बि.पि.एफ दोलोनि मोनसे गिदिर बिसायख’थि फोसावदिं मेल जानानै थांयो। बे हाबाफारियावनो बि.पि.एफ. दोलोनि गाहाइ हाग्रामा महिलारीआ बाहागो लानानै खौरांगिरिनि सिगांआव बुंथियोदि इउ.पि.पि.एल. दोलोनि बिजाथि थामहिनबा कक्राझारनि मनरन्जन ब्रह्मआ सासे थिखादारसो बि.पि.एफ.नि मावथि नङामोन। बिथाङा बि.टि.सि.नि रांखौ लुथिनानैसो बिसायख’थि गेलेदों।